James Joseph Sylvester

James Joseph Sylvester, nado en Londres o 3 de setembro de 1814 e finado na mesma cidade o 15 de marzo de 1897, foi un matemático inglés. Realizou contribucións fundamentais á teoría das matrices, á teoría dos invariantes, á teoría de números, á teoría da partición e á combinatoria. Tivo un papel de lideardo nas matemáticas estadounidenses na segunda metade do século XIX como profesor da Universidade Johns Hopkins e como fundador do American Journal of Mathematics.

 Traxectoria 
James Joseph naceu en Londres, fillo de Abraham Joseph, mercador xudeu. James adoptou o apelido Sylvester cando o seu irmán máis vello fixo o mesmo ao emigrar aos Estados Unidos, un país que esixía que os inmigrantes tivesen un primeiro e un segundo nome e un apelido.

Aos catorce anos, Sylvester era alumno de Augustus De Morgan na Universidade de Londres. A súa familia sacouno da universidade despois de que fose acusado de apuñalar un compañeiro cun coitelo. Posteriormente asistiu á Liverpool Royal Institution.

Sylvester comezou os seus estudos de matemáticas no St John's College, Cambridge en 1831,Sylvester, James Joseph onde o seu titor foi John Hymers. Aínda que os seus estudos se viron interrompidos durante case dous anos debido a unha doenza prolongada, quedou segundo no famoso exame de matemáticas de Cambridge, o tripos, ao que se presentou en 1837. Porén, Sylvester non recibiu un grao porque os graduados dese tempo tiñan que afirmar a súa aceptación dos Trinta e Nove Artigos da Igrexa de Inglaterra, e el non podía por ser xudeu. Pola mesma razón non puido competir por ser membro ou por obter o premio Smith. En 1838, Sylvester converteuse en profesor de filosofía natural do University College London e en 1839 en membro da Royal Society of London. En 1841, recibiu un BA e unha mestría da Universidade de Dublín (Trinity College). Ese mesmo ano mudouse aos Estados Unidos para converterse en profesor de matemáticas na Universidade de Virxinia, mais deixouno tras menos de catro meses. Un alumno que estaba a ler o xornal nunha das súas clases insultouno e Sylvester golpeouno co mango dunha espada. O estudante caeu en shock e Sylvester creu (equivocamente) que o matara. Sylvester renunciou cando sentiu que as autoridades universitarias non castigaran abondo o alumno.Biography of Sylvester, MacTutor, University of St. Andrews, consultado o 6 de outubro de 2021 Mudouse a Nova York e estableceu amizade co matemático de Harvard Benjamin Peirce (pai de Charles Sanders Peirce) e co físico de Princeton Joseph Henry. Porén, regresou a Inglaterra en novembro de 1843 despois de que lle denegasen o nomeamento como profesor de matemáticas no Columbia College (actualmente Universidade), de novo por ser xudeu.

Ao volver a Inglaterra, foi contratado en 1844 pola Equity and Law Life Assurance Society para a que desenvolveu modelos actuarios de éxito e na que actuou como director de facto, cargo que precisaba dun título en dereito. Como resultado estudou para o Bar, atopando un colega matemático estudando dereito, Arthur Cayley, co que realizou contribucións significativas á teoría dos invariantes e á teoría das matrices ao longo da súa extensa colaboración. Non logrou un posto docente na universidade ata 1855, cando o nomearon profesor de matemáticas na Royal Military Academy, Woolwich, do que se retirou en 1869, porque a idade de xubiliación obrigatoria eran os 55 anos. Inicialmente a academia rexeitou pagar a Sylvester a pensión completo e só lla concedeu despois dunha prolongada controversia pública, durante a que Sylvester levou o seu caso ás páxinas de The Times.

Unha das paixóns máis duradeiras de Sylvester foi a poesía; lía e traducía obras do francés, o alemán, o italiano, o latín e o grego, e moitos dos seus artigos matemáticos conteñen citas ilustrativas de poesías clásicas. Trala súa xubilación temperá, publicou un libro titulado The Laws of Verse en que intentou codificar un conxunto de leis para a prosodia na poesía.

In 1872, recibiu finalmente os seus B.A. e M.A. de Cambridge, tras serlle negados por ser xudeu.

En 1876 Sylvester volveu aos Estados Unidos para actuar como o profesor inaugural na nova Universidade Johns Hopkins de Baltimore, Maryland. O seu salario foi de 5000 dólares, bastante xeneroso para a época, que pediu que lle pagasen en ouro. Tras unha negociación, acordouse un salario que non se pagou en ouro.

En 1877, foi elixido membro da American Philosophical Society e en 1878 fundou American Journal of Mathematics. Ata ese momento, a única outra revista sobre matemáticas dos Estados Unidos era Analyst, que posteriormente se converteu en Annals of Mathematics.

En 1883, volveu a Inglaterra para asumir a Cátedra Saviliana de Xeometría da Universidade de Oxford. Mantivo a cátedra ata a súa morte, aínda que en 1892 nomeou un profesor adxunto á mesma cátedra. Estivo na directiva da Abingdon School.

Sylvester faleceu no 5 Hertford Street de Londres o 15 de marzo de 1897. Está enterrado no Balls Pond Road Cemetery de Kingsbury Road en Londres.

 Legado 
Sylvester inventou un gran número de vocábulos matemáticas como "matriz" (en 1850),Matrices and determinants, The MacTutor History of Mathematics archive "grafo"Véxase:
  J. J. Sylvester (7 de febreiro de 1878) "Chemistry and algebra," Nature, 17 :  284. Da páxina 284:  "Every invariant and covariant thus becomes expressible by a graph precisely identical with a Kekuléan diagram or chemicograph."
  J. J. Sylvester (1878) "On an application of the new atomic theory to the graphical representation of the invariants and covariants of binary quantics, — with three appendices," American Journal of Mathematics, Pure and Applied, 1 (1) :  64-90.  The term "graph" first appears in this paper on page 65. e "discriminante".J. J. Sylvester (1851) "On a remarkable discovery in the theory of canonical forms and of hyperdeterminants," Philosophical Magazine, 4th series, 2 :  391–410; Sylvester coined the term "discriminant" on page 406. Cuñou o termo "totiente" para a función totiente de Euler φ(n).J. J. Sylvester (1879) "On certain ternary cubic-form equations," American Journal of Mathematics, 2 : 357–393; Sylvester coins the term "totient" on page 361:  "(the so-called Φ function of any number I shall here and hereafter designate as its τ function and call its Totient)" En xeometría discreta é lembrado polo problema de Sylvester e por un resultado do problema da horta, e en teoría de matrices descubriu a identidade determinante de Sylvester, que xeneraliza a identidade de Desnanot–Jacobi.C.G.J. Jacobi, "De Formatione et Proprietatibus Determinantium", Journal für die reine und angewandte Mathematik, 22, 285-318 (1841) A colección do seus traballos científicos ocupa catro volumes. En 1880, a Royal Society of London outorgou a Sylvester a medalla Copley, o seu maior premio para aos descubrimentos científicos; en 1901 instituíu a medalla Sylvester no seu recordo para animar á investigación matemática tralo seu falecemento en Oxford.

 Obras 

 Notas 

 Véxase tamén 
 Bibliografía 

 Ligazóns externas 
 Collected papers – da Historical Math Collection da Universidade dd Míchigan
 J. J. Sylvester home page
 Selected Poetry of James Joseph Sylvester

Categoría:Nados en Londres
Categoría:Nados en 1814
Categoría:Finados en 1897
Categoría:Matemáticos de Inglaterra
Categoría:Profesores da Universidade de Oxford
Categoría:Alumnos da Universidade de Londres
Categoría:Alumnos da Universidade de Cambridge
Categoría:Medalla Copley
Categoría:Membros da Royal Society
Categoría:Ingleses de ascendencia xudía